<classify> KAMANDA wa Polisi Mkoa wa Temeke, Emmanuel Lukula amethibitisha kukamatwa kwa mtuhumiwa wa mauaji ya Mariam Charles aliyekuwa mwanakwaya wa Kwaya ya Vijana ya Kanisa la AICT, Chango mbe Dar es Salaam.Katika taarifa yake, Kamanda Lukula alisema jana saa tano katika eneo la Sokoto, Changombe askari wa upelelezi waliokuwa wakimfuatilia mtuhumiwa wa mauaji hayo walifanikiwa kumtia mbaroni wakati akijiandaa kuingia katika nyumba ya kulala wageni iitwayo Kisuma, iliyopo maeneo ya Sokota.Alisema mtuhumiwa anayefahamika kwa jina la Nandi Magulu ama Frank Magulu 29, mtaalamu wa maabara na mkazi wa Kilakala CCM, Temeke. Kwa mujibu wa Kamanda Lukula, mtuhumiwa alikutwa na daftari alilokuwa ameandika kujutia kumuua Mariam kwa wivu wa mapenzi.Kamanda Lukula alisema katika mahojiano ya awali mtuhumiwa huyo alieleza kuwa alikuwa tayari ameshameza vidonge 10 aina ya valium pamoja na kunywa konyagi ndogo ili naye afe.Alieleza kuwa dhumuni la mtuhumiwa huyo kwenda nyumba hiyo ya wageni ni kutaka na yeye akutwe amekufa kama alivyokutwa Mariam. Kamanda Lukula alisema mtuhumiwa pia alipopekuliwa alikutwa na simu ya Mariam na kwamba mtuhumiwa alikimbizwa hospitali ya rufaa ya mkoa wa Temeke kwa matibabu zaidi.Alisema katika mahojiano hayo mtuhumiwa alikiri kutenda kosa hilo. Awali akizungumza na HabariLeo, Kamanda Lukula alisema ni kweli kuwa mtuhumiwa huyo wanaye na alikamatwa na polisi wake.Ni kweli tumemkamata mtuhumiwa wa mauaji ya mwanakwaya huyo akiwa anarandaranda eneo hilo na polisi wangu wamemfanyia mahojiano na sasa yuko rumande,alisema Kamanda Lukula na kuongeza kuwa baada ya upelelezi kukamilika, watawasilisha jalada kwa mwendesha mashitaka wa serikali ili hatua zaidi zichukuliwe, ikiwa ni pamoja na kumfikisha mtuhumiwa mahakamani.Akizungumzia tukio hilo na Kamanda Lukula alisema tuhuma hizo hazikubaliki hata kidogo kwenye jamii na kusema ni kitendo cha kinyama na kuwataka wananchi kuheshimu sheria za nchi, kwa sababu nchi inaongozwa na sheria hivyo kama kuna kuhitilafiana ni vyema kupeleka malalamiko sehemu husika na sio kuchukua sheria mkononi.Awali hapo jana mchana wakati ibada ya mazishi inaendelea ya kumuaga Mariam katika kanisa hilo, Mchungaji kiongozi wa kanisa la AICT, Elisha Isebuka alisema mtuhumiwa huyo alionekana maeneo hayo na amepata taarifa kuwa amekamatwa na vyombo vya sheria.Akizungumzia tukio hilo jana jioni, baba mzazi wa marehemu, Charles Lutonja alisema naye alipata taarifa za kukamatwa kwa mtuhumiwa huyo kupitia kwa mchungaji huyo kanisani.Ni kweli niliambiwa taarifa za kukamatwa kwa mtuhumiwa huyo, ila mtoto wangu tumeshampumzisha kwenye makaburi ya Changombe Maduka Mawili leo, alisema Lutonja.Mariam anadaiwa kuuawa kwa kunyongwa na mwili wake ulikutwa usiku wa kuamkia Septemba 5, katika nyumba ya kulala wageni iitwayo East London iliyoko eneo la Buza Makangarawe, Dar es Salaam akidaiwa alikuwa na mchumba wake ambaye ni mtuhumiwa  <topic>: KITAIFA 